
Ministru kabineta noteikumi Nr. 159
Rīgā 2026. gada 24. martā (prot. Nr. 16 22. §)
Grozījumi Ministru kabineta 2025. gada 7. janvāra noteikumos Nr. 23 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru" otrās kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. punktu
· Izdarīt Ministru kabineta 2025. gada 7. janvāra noteikumos Nr. 23 "Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa "Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību" 4.1.1.3. pasākuma "Primārās veselības aprūpes lomas stiprināšana, attīstot infrastruktūru" otrās kārtas īstenošanas noteikumi" (Latvijas Vēstnesis, 2025, 6. nr.) šādus grozījumus:
· 1. Izteikt 22. punktu šādā redakcijā:
· "22. Šo noteikumu 21.1. apakšpunktā minētās atbalstāmās darbības ietvaros ir attiecināmas projekta iesniedzēja un sadarbības partnera projekta vadības personāla izmaksas, kas radušās uz darba līguma pamata (izņemot izmaksas, kas radušās šo noteikumu 13.1. apakšpunktā minētajam projekta iesniedzējam un šo noteikumu 14.1. apakšpunktā minētajam sadarbības partnerim) vai uzņēmuma līguma pamata, tai skaitā normatīvajos aktos nodarbinātības jomā noteiktās piemaksas un nodokļi, nepārsniedzot Eiropas Reģionālās attīstības fonda daļas ierobežojumu, ko aprēķina ar minimālo izmaksu bāzi 34 422 euro gadā, pieskaitot 0,64 procentus no projekta tiešajām attiecināmajām izmaksām, bet neieskaitot tiešās projekta vadības personāla izmaksas. Ja projekts ilgst mazāk par gadu vai nepilnus kalendāra gadus, ierobežojumu aprēķina proporcionāli projekta darbību īstenošanas pilnu mēnešu skaitam."
· 2. Izteikt 34.8. apakšpunktu šādā redakcijā:
· "34.8. de minimis atbalsta piešķiršanas brīdis ir diena, kad pieņemts lēmums par projekta iesnieguma apstiprināšanu vai sniegts atzinums par lēmumā noteikto nosacījumu izpildi, ja iepriekš bijis pieņemts lēmums par projekta iesnieguma apstiprināšanu ar nosacījumu. Izmaiņu gadījumā de minimis atbalsta korekcijas stājas spēkā brīdī, kad tiek parakstīti grozījumi līgumā par projekta īstenošanu;".
· 3. Svītrot 37. punktu.
· 4. Izteikt 41. punktu šādā redakcijā:
· "41. Par komercdarbības atbalsta piešķiršanas dienu ir uzskatāma diena, kad sadarbības iestāde ir pieņēmusi lēmumu par projekta apstiprināšanu vai sniegusi atzinumu par nosacījumu izpildi. Izmaiņu gadījumā komercdarbības atbalsta korekcijas stājas spēkā brīdī, kad tiek parakstīti grozījumi līgumā par projekta īstenošanu."
· 5. Izteikt 53. punktu šādā redakcijā:
· "53. Finansējuma saņēmējs infrastruktūras izmantošanas proporcijas aprēķinu iesniedz sadarbības iestādē reizē ar projekta iesniegumu."
· 6. Papildināt ar 56.2.3. apakšpunktu šādā redakcijā:
· "56.2.3. konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem."

